JAGA GROUP

JAGA GROUP, s.r.o. je vydavateľ literatúry z oblasti stavebníctva a bývania na Slovensku a v Česku.

Vydavateľstvo so sídlom v Bratislave vzniklo v roku 1993 z dôvodu nedostatku literatúry s tematikou stavebníctva a bývania na Slovensku. Vydáva knižné publikácie, časopisy aj internetové magazíny s tematikou stavebníctva, architektúry a bývania. Knihy od slovenských a českých autorov dopĺňajú preklady úspešných nemeckých, francúzskych či britských titulov.

Tituly 
 Populárno-náučné časopisy 
Urob si sám
Záhrada Urob si sám 
Môj dom je časopis o bývaní, stavbe a záhrade.
Projekty rodinných domov
Renovujeme, staviame, zariaďujeme
Tvorivé bývanie (Eko Bývanie už nevychádza, zmenil sa na Tvorivé bývanie Časopis EkoBývanie sa zmenil na Tvorivé bývanie, jaga.skEkoDom časopis zmenil názov na ekoBývanie, webnoviny.sk)

 Odborné časopisy 
ASB – architektúra, stavebníctvo, bývanie je časopis o architektúre, stavebníctve a developmente. Vychádza 11x ročne.
Stavebné materiály
TZB HAUSTECHNIK
Inžinierske stavby / Inženýrské stavby
Správa budov

 Dejiny vydavateľstva 
 Slovensko  
 1992 - na Stavebnej fakulte STU v Bratislave vzniká kníhkupectvo JagaTech
 1993 - vzniká vydavateľstvo JAGA
 1994 - JAGA vydáva prvý edičný titul: Komerčný katalóg STAVEBNÍCTVO - ARCHITEKTÚRA 1994
 1996 - vychádza prvá publikácia edície Projekty rodinných domov
 1998 - vzrastajúci počet produktov si vyžaduje novú štruktúru a rozdelenie vydávania titulov na populárno-náučné a odborné publikácie
 2000 - vychádza prvý diel edície Renovujeme, staviame, zariaďujeme
 2001 - JAGA kupuje od vydavateľstva Bertelsmann Springer časopis Môj dom určený laickej verejnosti 
vychádza prvá Stavebnícka ročenka
 2002 - JAGA po dobrých skúsenostiach s akvizíciou časopisu Môj dom siaha po druhom titule od vydavateľstva Bertelsmann Springer, po časopise ASB – architektúra, stavebníctvo, bývanie určenom stavebnej odbornej verejnosti
 2005 - JAGA kupuje medzi čitateľmi obľúbený časopis Urob si sám
po deviatich rokoch úspechov s publikáciou Projekty rodinných domov zavádza JAGA vlastné projekty rodinných domov pod značkou Môj dom projekty 
vzniká nový odborný časopis Stavebné materiály 
do portfólia nových produktov pridáva JAGA i prvý internetový magazín - denne aktualizovaný portál o bývaní (www.mojdom.sk) vznikajúci v spolupráci so spoločnosťou Zoznam
 2006 - vychádzajú prvé „špeciálne“ čísla Môj dom 
JAGA rozširuje svoje odborné portfólio o už pätnásťročný časopis z oblasti technických zariadení budov - TZB HAUSTECHNIK
vzniká odborný, denne aktualizovaný internetový portál (www.asb.sk) určený profesionálom z oblasti architektúry, stavebníctva i developingu
 2007 - JAGA získava päťdesiatročný časopis Inžinierske stavby, ktorý na jeseň vychádza v obnovenej „československej“ podobe
JAGA predstavuje ďalší nový časopis - tentoraz z oblasti facility managementu - štvrťročník Správa budov
vychádza prvé "špeciálne" ASB - Inšpirácie zo sveta

 Česko  
 1996 - JAGA rozširuje svoje vydavateľské aktivity na územie Česka prostredníctvom prvého dielu edície Projekty rodinných domů
 2003 - v Prahe vzniká dcérska spoločnosť vydavateľstva JAGA - Jaga Media, s. r. o.
 vychádza lifestylový časopis o bývaní HOME
 2004 - vychádza časopis ASB - architektura, stavebnictví, bydlení pre odbornú stavebnú verejnosť
 2006 - vychádza odborný časopis Realizace staveb
 2007 - produktové portfólio vydavateľstva JAGA dopĺňa internetový magazín o bývaní www.home-bydleni.cz vytvorený v spolupráci so spoločnosťou Lidovky

 Referencie 

Kategória:Vydavateľstvá na Slovensku
Kategória:Vydavateľstvá v Česku
Kategória:Architektonické publikácie